1980ರಲ್ಲಿ ವಿಕ್ಟರ್ ಗಾನ್ಟ್‌ಲೆಟ್‍, ಪೇಸ್ ಪೆಟ್ರೋಲಿಯಂ ಮೂಲಕ ಆ‍ಯ್‌ಸ್ಟನ್ ಮಾರ್ಟಿನ್‍ನ 12.5% ಶೇರುಗಳನ್ನು 5000,000 ಪೌಂಡ್‍ಗಳಿಗೆ ಖರೀದಿಸಿದರು. ಸಿಹೆಚ್ ಇಂಡಸ್ಟಿಯಲ್ ಕಂಪೆನಿಯ ಟಿಮ್ ಹರ್ಲೇ ಅಷ್ಟೇ ಪ್ರಮಾಣದ ಶೇರನ್ನು ಖರೀದಿಸಿದರು. 1981ರ ಆದಿಯಲ್ಲಿ ಪೇಸ್ ಮತ್ತು ಸಿಹೆಚ್‍ಐ ಜಂಟಿಯಾಗಿ 50/50 ಮಾಲೀಕತ್ವ ಹೊಂದಿದ್ದವು. ಗಾನ್ಟ್‌ಲೆಟ್‍ ಎಕ್ಸಿಕ್ಯೂಟಿವ್ ಚೇರ‍್ಮನ್ ಆಗಿದ್ದು ಸೇಲ್ಸ್ ತಂಡವನ್ನು ಮುನ್ನೆಡೆಸುತ್ತಿದ್ದರು. ನಂತರದಲ್ಲಿ ನಾಲ್ಕು ಆಸನಗಳ ಕಾರುಗಳ ಉತ್ಪಾದನೆಯಲ್ಲಿ ಜನಪ್ರಿಯತೆ ಗಳಿಸಿತು ಹಾಗೂ ಆ‍ಯ್‌ಸ್ಟನ್ ಮಾಟಿನ್ ಲಗೊಂಡ ಕಾರನ್ನು ಯಶಸ್ವಿಯಾಗಿ ಪರ್ಷಿಯಾದ ಕೊಲ್ಲಿ ರಾಜ್ಯಗಳಾದ ಓಮನ್, ಕುವೈತ್ ಮತ್ತು ಕತಾರ‍್ಗೆ ಮಾರಾಟ ಮಾಡಿತು. ಹೊಸದಾದ ಆ‍ಯ್‌ಸ್ಟನ್ ಮಾರ್ಟಿನ್ ಉತ್ಪನ್ನಗಳನ್ನು ಅಭಿವೃದ್ಧಿಪಡಿಸಲು ಸ್ವಲ್ಪ ಸಮಯ ತೆಗೆದುಕೊಂಡಿತು.
ಬೇರೆ ಕಂಪೆನಿಗಳಿಗೆ ಸ್ವಚಾಲಿತ ಉತ್ಪನ್ನಗಳನ್ನು ಅಭಿವೃದ್ಧಿಪಡಿಸುವ ಉದ್ಧೇಶದಿಂದ ಟಿಕ್‍ಫೋರ್ಡ್‌ನ್ನು ಖರೀದಿಸಲಾಯಿತು.ಆದರೆ 1982ರಲ್ಲಿ ಬಹಳ ಕಡಿಮೆಯಿದ್ದು, ಕೇವಲ 30 ಕಾರುಗಳನ್ನು ಉತ್ಪಾದಿಸಿದರು. ಇದರ ಉತ್ಪನ್ನಗಳೆಂದರೆ, ಟಿಕ್‍ಫೋರ್ಡ್ ಆಸ್ಟಿನ್ ಮೆಟ್ರೊ, ಟಿಕ್‍ಫೋರ್ಡ್ ಕಾಪ್ರೀ, ಟಿಕ್‍ಫೋರ್ಡ್, ಜಾಗ್ವಾರ್ ಎಕ್ಸ್‌ಜೆ‍ಎಸ್. ಪೇಸ್ ರೇಸ್‍ಗಳನ್ನು ನಡೆಸಿಕೊಡುವುದನ್ನು ಮುಂದುವರೆಸಿತು ಹಾಗೂ ಈಗ ಎಲ್ಲಾ ಆ‍ಯ್‌ಸ್ಟನ್ ಮಾರ್ಟಿನ್ ‌ಕ್ಲಬ್‍ನ ಕಾರ್ಯಕ್ರಮಗಳನ್ನು ನಡೆಸಿಕೊಡುತ್ತಿದೆ.1982 ಮತ್ತು 1983ರಲ್ಲಿ ಉತ್ಪಾದಕರ ಚಾಂಪಿಯನ್‍ಶಿಪ್‍ನಲ್ಲಿ ಎಮ್‌Oಸಿ ಅಧ್ಯಕ್ಷ ವಿಸ್ಕೌಂಟ್ ಡೌನ್ ಹೊಂದಿರುವ ಟಿಕ್‍ಫೋರ್ಡ್ ಎಂಜಿನ್ ಇರುವ ನಿಮ್ರಾಡ್ ಗ್ರೂಪ್ ಸಿ ಕಾರು ಮೂರನೇ ಸ್ಥಾನ ಪಡೆಯಿತು.ಇದು 1982ರಲ್ಲಿ 24ಗಂಟೆಗಳ ಲಿ ಮಾನ್ಸ್ ರೇಸ್‍ನಲ್ಲಿ ಏಳನೇ ಸ್ಥಾನ ಪಡೆಯಿತು. ಪೆಟ್ರೋಲಿಯಂ ಮಾರುಕಟ್ಟೆಯಲ್ಲಿ ವ್ಯಾಪಾರವು ಕಷ್ಟಕರವಾಗಿತ್ತು ಹಾಗೂ ಆ‍ಯ್‌ಸ್ಟನ್ ಮಾರ್ಟಿನ್‍ಗೆ ಹೆಚ್ಚು ಸಮಯ ಮತ್ತು ಹಣ ಬೇಕಿತ್ತು. ಹಾಗಾಗಿ ಗಾನ್ಟ್‌ಲೆಟ್‍ 1983ರಲ್ಲಿ ಹೇಯ್ಸ್/ಪೇಸನ್ನು ಕುವೈತ್ ಇನ್ವೆಸ್ಟ್‌ಮೆಂಟ್ ಆಫೀಸ್‍ಗೆ ಮಾರಲು ಒಪ್ಪಿದ. ಆ‍ಯ್‌ಸ್ಟನ್ ಮಾರ್ಟಿನ್‍ಗೆ ಹೆಚ್ಚು ಬಂಡವಾಳ ಬೇಕಾಗಿದ್ದರಿಂದ ಕಂಪೆನಿಯ ಶೇರುಗಳನ್ನು ಅಮೆರಿಕದ ಆಮದುಗಾರ ಹಾಗೂ ಗ್ರೀಕ್ ಹಡಗುಗಳ ಮಾಲೀಕ ಪೀಟರ್ ಲಿವನೊಸ್‍ಗೆ ಮಾರಲಾಯಿತು. ಆತ ತನ್ನ ಜಾಯಿಂಟ್ ವೆಂಚರ್ ಕಂಪೆನಿ ನಿಕ್ ಮತ್ತು ಜಾನ್ ಪಾಪಾನಿಕಲೌ, ಎ‍ಎಲ್‍ಎಲ್ ಇಂಕ್ ಕಂಪೆನಿಗಳ ಮೂಲಕ ಬಂಡವಾಳ ಹೂಡಿದ. ಗಾನ್ಟ್‌ಲೆಟ್‍ ಚೇರ್ಮನ್ ಆಗಿ ಮುಂದುವರೆದ. ಎ‍ಎಮ್‍ಎಲ್ ಕಂಪೆನಿಯ 55% ಶೇರುಗಳನ್ನು ಎ‍ಎಲ್‍ಎಲ್ ಕಂಪನಿಯು ಹೊಂದಿತು. ಟಿಕ್‍ಫೋರ್ಡ್‌ನಲ್ಲಿ ಎ‍ಎಲ್‍ಎಲ್ ಮತ್ತು ಸಿಹೆಚ್ಐ 50/50 ಶೇರನ್ನು ಹೊಂದಿದವು. ಎ‌ಎಮ್‍ಎಲ್‍ನ ಹೆಚ್ಚಿನ ಶೇರುಗಳನ್ನು ಎ‍ಎಲ್ಎಲ್ ಕೊಳ್ಳುವುದರೊಂದಿಗೆ ಸಂಬಂಧವು ಸುಧಾರಿಸಿತು. ಟಿಕ್‍ಫೋರ್ಡ್‌ನಲ್ಲಿ ತನ್ನ ಶೇರುಗಳ ಸಂಪೂರ್ಣ ಮಾಲೀಕತ್ವವನ್ನು ಸಿHI ಗಳಿಸುವುದರೊಂದಿಗೆ ತಾನು ಹೊಂದಿದ್ದ ಆ‍ಯ್‌ಸ್ಟನ್ ಮಾರ್ಟಿನ್‍ನ ಪ್ರಾಜೆಕ್ಟ್‌ಗಳನ್ನು ಟಿಕ್‍ಫೋರ್ಡ್ ತನ್ನಲ್ಲಿಯೇ ಉಳಿಸಿಕೊಂಡಿತು. 1984ರಲ್ಲಿ ಹಡಗುಗಳ ಕಂಪೆನಿ ಟೈಟಾನ್‍ ಕಂಪೆನಿ ಆಫ್ ಪಾಪನಿಕಲಾವು ತೊಂದರೆಯಲ್ಲಿ ಸಿಲುಕಿಕೊಂಡಿತು. ಲಿವನೋಸ್‍ರ ತಂದೆ ಜಾರ್ಜ್ ಎ‍ಎಲ್‍ಎಲ್ ಕಂಪೆನಿಯ ಮೂಲಕ ಆ ಕಂಪೆನಿಯ ಶೇರಗಳನ್ನು ಖರೀದಿಸಿದರು. ಹಾಗೆಯೇ ಗಾನ್ಟ್‌ಲೆಟ್‍ ಎ‍ಎಮ್‍ಎಲ್‍ನಲ್ಲಿ 25% ಶೇರುಗಳನ್ನು ಪಡೆದರು. ಈ ಒಪ್ಪಂದಕ್ಕೆ ಆಸ್ಟನ್ ಮಾರ್ಟಿನ್/ ಎಮ್‌ಎಲ್ £೨ ಮಿಲಿಯನ್‌ ಮೌಲ್ಯವನ್ನು ಕಟ್ಟಿತು. ಆ ವರ್ಷದಲ್ಲಿ ಅದು ತನ್ನ 10,೦೦೦ ನೇ ಕಾರ್‌ ಅನ್ನು ತಯಾರಿಸಿತು. ಹಾಗಿದ್ದರೂ, ಇದರ ಪರಿಣಾಮವಾಗಿ ಆ‍ಯ್‌ಸ್ಟನ್ ಮಾರ್ಟಿನ್‍ನಲ್ಲಿ ಅಗತ್ಯಕ್ಕಿಂತ ಹೆಚ್ಚು 60 ಜನ ಕೆಲಸಗಾರಿದ್ದರು. ಗಾನ್ಟ್‌ಲೆಟ್‍ ಇಟಾಲಿಯನ್ ಸ್ಟೈಲಿಂಗ್ ಹೌಸ್‍ ಝಗಾಟೊದ ಶೇರನ್ನು ಖರೀದಿಸಿದರು ಮತ್ತು ಆ‍ಯ್‌ಸ್ಟನ್ ಮಾರ್ಟಿನ್ ಜೊತೆಗಿನ ಸಹಭಾಗಿತ್ವವನ್ನು ಪುನಃ ಸ್ಥಾಪಿಸಿದರು.

1986ರಲ್ಲಿ ಗಾನ್ಟ್‌ಲೆಟ್‍ ಆ‍ಯ್‌ಸ್ಟನ್ ಮಾರ್ಟಿನ್‍ಗೆ ಕಾಲ್ಪನಿಕ ಬ್ರಿಟೀಷ್ ಪತ್ತೇದಾರಿ ಜೇಮ್ಸ್ ಬಾಂಡ್‍ನ ಹಿಂದಿರುವಿಕೆಯ ಬಗ್ಗೆ ಚರ್ಚಿಸಿದ.ಕಬಿ ಬ್ರಕೊಲಿ ಬಾಂಡ್ ಪಾತ್ರಧಾರಿಯಾಗಿ ನಟ ಟಿಮುಥೀ ಡಾಲ್ಟನ್ನನ್ನು ಆರಿಸುವುದರೊಂದಿಗೆ ಬಾಂಡ್-ಬ್ರ್ಯಾಂಡನ್ನು ಮರುಸ್ಥಾಪಿಸಿದ.ಕಬಿ ಬ್ರಕೊಲಿಯು ಟಿಮುಥೀ ಡಾಲ್ಟನ್‌ನನ್ನು ಬಳಸಿಕೊಂಡು ಇದನ್ನು ಬಳಸುವ ಪಾತ್ರವನ್ನು ಮರು ಸೃಷ್ಟಿಸಲು ಪ್ರಯತ್ನಿಸಿತು. ಈ ಮೂಲಕ ಅದು ಬಾಂಡ್-ಬ್ರಾಂಡ್‌ ಅನ್ನು ಮರುಸೃಷ್ಟಿಸುವ ಮೂಲಕ ಸಿಯಾನ್ ಕಾನರಿಯ ರೀತಿಯ ಭಾವನೆಯನ್ನು ಮರು ಸೃಷ್ಟಿಸಲು ಪ್ರಯತ್ನಿಸಿತು. ಗಾನ್ಟ್‌ಲೆಟ್‍ "ದಿ ಲಿವಿಂಗ್ ಡೆ ಲೈಟ್ಸ್" ಚಲನಚಿತ್ರದಲ್ಲಿ ಉಪಯೋಗಿಸಲು ತಮ್ಮ ನಿರ್ಮಾಣ ಪೂರ್ವ ವಾಂಟೇಜ್ನ್ನು ಒದಗಿಸಿದರು. ಬ್ರೊಕೊಲಿಗೆ ಅಮೆರಿಕದಲ್ಲಿ ತನ್ನ ಮನೆಯಲ್ಲಿ ಉಪಯೋಗಿಸಲು ವೊಲಾಟೆಯನ್ನು ಮಾರಿದರು. ಗಾನ್ಟ್‌ಲೆಟ್‍ ಚಲನಚಿತ್ರದಲ್ಲಿ ಕೆಜಿಬಿ ಕರ್ನಲ್ ಪಾತ್ರದಲ್ಲಿ ಅಭಿನಯಸಲು ಬಂದಿದ್ದ ಆಹ್ವಾನವನ್ನು ತಿರಸ್ಕರಿಸಿದರು. ಹಾಗಿದ್ದರೂ " ನಾನು ಅಭಿನಯಿಸಲು ಇಷ್ಟಪಡುತ್ತೇನೆ, ಆದರೆ ನನಗೆ ಸಮಯ ಹೊಂದಿಸಲು ಆಗುತ್ತಿಲ್ಲ" ಎಂದು ಹೇಳಿದರು. ಹಾಗಿದ್ದರೂ, ಕಂಪೆನಿಯು ಚೆನ್ನಾಗಿ ನಡೆಯುತ್ತಿತ್ತು, ದೀರ್ಘ ಅವಧಿಯಲ್ಲಿ ಇದನ್ನು ಕಾಯ್ದುಕೊಳ್ಳಲು ಇನ್ನೂ ಹೆಚ್ಚಿನ ಬಂಡವಾಳ ಅಗತ್ಯವೆಂದು ತಿಳಿದಿದ್ದರು. ಮೇ, 1987ರಲ್ಲಿ revival ಕಾರ್ಯಕ್ರಮವನ್ನು ವೀಕ್ಷಿಸಲು ಗಾನ್ಟ್‌ಲೆಟ್‍ ಮತ್ತು ಕೆಂಟ್‍ನ ಪ್ರಿನ್ಸ್ ಮೈಕೆಲ್ ಮಿಲ್ಲೆ ಮಿಲಿಯದ ಸ್ಥಾಪಕರ ಪತ್ನಿಯಾದ ಕಾಂಟೆಸ್ಸಾ ಮ್ಯಾಗಿಯವರ ಮನೆಯಲ್ಲಿ ತಂಗಿದ್ದರು. ಮೇ, 1987ರಲ್ಲಿ ಎದುಇರಾಳಿ ಕಾರ್ಯಕ್ರಮವನ್ನು ವೀಕ್ಷಿಸಲು ಗಾನ್ಟ್‌ಲೆಟ್‍ ಮತ್ತು ಕೆಂಟ್‍ನ ಪ್ರಿನ್ಸ್ ಮೈಕೆಲ್ ಮಿಲ್ಲೆ ಮಿಲಿಯದ ಸ್ಥಾಪಕರ ಪತ್ನಿಯಾದ ಕಾಂಟೆಸ್ಸಾ ಮ್ಯಾಗಿಯವರ ಮನೆಯಲ್ಲಿ ತಂಗಿದ್ದರು. ಫೋರ್ಡ್ ಆಫ್ ಯೂರೋಪ್‍ನ ಉಪಾಧ್ಯಕ್ಷರಾಗಿದ್ದ ವಾಲ್ಟರ್ ಹೇಯ್ಸ್ ಬಂದಿದ್ದರು. ಹಿಂದಿನ ಎಸಿ ಕಾರುಗಳಲ್ಲಿ ತೊಂದರೆ ಇದ್ದರೂ, ಬ್ರಾಂಡ್‍ನ ಸಾಮರ್ಥ್ಯವನ್ನು ಮನಗಂಡು ಮಾತುಕತೆ ನಡೆಸಿದ ಪರಿಣಾಮ, 1987ರಲ್ಲಿಫೋರ್ಡ್ ಶೇರನ್ನು ಪಡೆಯಿತು.1988ರಲ್ಲಿ, ಒಟ್ಟು 20 ವರ್ಷಗಳಲ್ಲಿ ಸುಮಾರು 5000 ಕಾರುಗಳನ್ನು ತಯಾರಿಸಿತು. ಆರ್ಥಿಕ ಪರಿಸ್ಥಿತಿಯು ಸುಧಾರಿಸಿತು. ಸೀಮಿತ ಆವೃತಿಯ ವ್ಯಾಂಟೇಜ್ ಕಾರು, 86,000 ಪೌಂಡ್ ಬೆಲೆಯ 52 ವೊಲಾಟೆ ಝಗಾಟೊ ಕಾರುಗಳು ಯಶಸ್ವಿಯಾಗಿ ಮಾರಾಟವಾದವು. ಕಂಪನಿಯು ಅಂತಿಮವಾಗಿ ಹಳೆಯ ವಿ8 ಕಾರನ ಉತ್ಪಾದನೆಯನ್ನು ನಿಲ್ಲಿಸಿವಿರೇಜ್ ರೇಂಜ್ ಎಂಬ ಹೊಸ ಮಾದರಿಯ ಕಾರನ್ನು ಹೊರತಂದಿತು—ಇದು 20 ವರ್ಷಗಳಲ್ಲಿ ಆ‍ಯ್‌ಸ್ಟನ್ ಹೊರತಂದ ಮೊದಲ ಹೊಸ ಮಾದರಿಯ ಕಾರು. ಆದಾಗ್ಯೂ, ಗಾನ್ಟ್‌ಲೆಟ್‍ ಕರಾರಿನ ಕಾರಣದಿಂದಾಗಿ ಎರಡು ವರ್ಷಗಳ ಕಾಲ ಚೇರ್ಮನ್ ಆಗಿ ಮುಂದುವರೆಯಬೇಕಾಯಿತು. ಅವರ ರೇಸ್‍ನ ಬಗ್ಗೆ ಇದ್ದ ಆಸಕ್ತಿ 1989ರಲ್ಲಿ ಆ‍ಯ್‌ಸ್ಟನ್ ಸ್ಪೋರ್ಟ್ಸ್ ಕಾರುಗಳ ಸ್ಪರ್ಧೆಯಲ್ಲಿ ಭಾಗವಹಿಸುವಂತಾಯಿತು ಹಾಗೂ ಸ್ವಲ್ಪ್ ಮಟ್ಟಿನ ಯಶಸ್ಸನ್ನು ಪಡೆಯಿತು. 1990ರಲ್ಲಿ ಎಂಜಿನ್‍ನ ನಿಯಮ ಬದಲಾಯಿತು ಮತ್ತು ಆ‍ಯ್‌ಸ್ಟನ್ ಮಾರ್ಟಿನ್ ವೊಲಾಟೆ ಎಂಬ ಹೊಸ ಮಾದರಿಯ ಕಾರನ್ನು ಹೊರತಂದರು. ಫೋರ್ಡ್ ಕೆಲವೇ ಸೀಮಿತ ಕಾಸ್ವರ್ತ್ ಎಂಜಿನ್‍ಗಳನ್ನುಜಾಗ್ವಾರ್ ಕಾರುಗಳ ರೇಸಿಂಗ್ ತಂಡಕ್ಕೆ ನೀಡಿತು. As the "ಸ್ಮಾಲ್ ಆಸ್ಟನ್" DB7 ಹೆಚ್ಚಿನ ಪ್ರಮಾಣದ ಇಂಜಿನಿಯರಿಂಗ್ ತಂತ್ರಜ್ಞಾನವನ್ನು ಬೇಡುತ್ತಿತ್ತು. ಫೋರ್ಡ್ ಆ‍ಯ್‌ಸ್ಟನ್ ಮಾರ್ಟಿನ್‍ನ ಮೇಲೆ ಪೂರ್ಣ ಹಿಡಿತ ಹೊಂದಲು ಒಪ್ಪಿತು ಮತ್ತು 1991ರಲ್ಲಿ ಗಾನ್ಟ್‌ಲೆಟ್‍ ಕಂಪೆನಿಯ ಚೇರ್ಮನ್ ಹುದ್ದೆಯನ್ನು ಹೇಯ್ಸ್‌ಗೆ ಬಿಟ್ಟುಕೊಟ್ಟರು. 1992ರಲ್ಲಿ ವ್ಯಾಂಟೇಜ್ ಮಾದರಿಯ ಕಾರನ್ನು ಬಿಡುಗಡೆ ಮಾಡಲಾಯಿತು ಮತ್ತು ಮುಂದಿನ ವರ್ಷದಲ್ಲಿ ಡಿಬಿ ಶ್ರೇಣಿಯ ಡಿಬಿ7 ಎಂಬ ಹೊಸ ಕಾರನ್ನು ಹೊರತಂದಿತು.
ಡೇವಿಡ್ ಬ್ರೌನ್‍ ಯುಗ
1980—ವಿಕ್ಟರ್ ಗಾನ್ಟ್‌ಲೆಟ್‍
ಫೋರ್ಡ್‌‍ನಿಂದ ಮಾರಾಟ
2009—ಮರಳಿ ಲೆ ಮ್ಯಾನ್ಸ್‌ಗೆ